CELEX: 31990R1964
Language: ro
Date: 1990-07-06 00:00:00
Title: Regulamentul (CEE) nr. 1964/90 al Comisiei din 6 iulie 1990 privind clasificarea anumitor mărfuri în Nomenclatura Combinată

02/Volumul 04
            
            
               RO
            
            
               Jurnalul Ofícial al Uniunii Europene
            
            
               204
            
         31990R1964
   
               L 178/5
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 1964/90 AL COMISIEI
   
   din 6 iulie 1990
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2658/87 (1) al Consiliului din 23 iulie 1987 privind Nomenclatura tarifară și statistică și Tariful Vamal Comun, astfel cum a fost modificat ultima dată prin Regulamentul (CE) nr. 1251/90 (2), în special articolul 9,
   întrucât, pentru a asigura aplicarea uniformă a Nomenclaturii Combinate anexate la regulamentul menționat anterior, este necesară adoptarea unor dispoziții privind clasificarea mărfurilor incluse în anexa la prezentul regulament;
   întrucât Regulamentul (CEE) nr. 2658/87 stabilește regulile generale de interpretare a Nomenclaturii Combinate; întrucât aceste reguli se aplică, de asemenea, oricărei alte nomenclaturi care o include pe aceasta, parțial sau, eventual, adăugându-i subdiviziuni, și care se stabilește prin reglementări comunitare specifice, în vederea aplicării de măsuri tarifare sau de altă natură, în cadrul schimburilor de mărfuri;
   întrucât, pentru aplicarea regulilor generale menționate anterior, este necesar ca mărfurile descrise în coloana 1 a tabelului inclus în anexa la prezentul regulament să fie încadrate la codurile NC corespunzătoare indicate în coloana 2, în temeiul explicațiilor incluse în coloana 3;
   întrucât Comitetul pentru nomenclatură nu a emis un aviz în termenul stabilit de președinte în ceea ce privește produsele nr. 3 și 4;
   întrucât măsurile prevăzute în prezentul regulament sunt conforme cu avizul Comitetului pentru nomenclatură în ceea ce privește produsele nr. 1, 2, 5 și 6,
   ADOPTĂ PREZENTUL REGULAMENT:
   Articolul 1
   Este necesar ca mărfurile descrise în coloana 1 a tabelului inclus în anexă să fie clasificate în Nomenclatura Combinată la codurile NC corespunzătoare, indicate în coloana 2 a tabelului menționat anterior.
   Articolul 2
   Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 iulie 1990.
      
         
            Pentru Comisie
         
         Christiane SCRIVENER
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 121, 12.5.1990, p. 29.
   ANEXĂ
   
               Descrierea mărfurilor
            
            
               Clasificare
               (Codul NC)
            
            
               Explicație
            
         
               (1)
            
            
               (2)
            
            
               (3)
            
         
               
                           1.
                        
                        
                           Aparat electric de comandă denumit „Joystick”, alcătuit dintr-o carcasă din material plastic (dimensiuni 8 × 8 × 5,5 cm) prevăzută cu o manetă și două butoane pe care se apasă. În interiorul carcasei se află patru șuruburi și două rotițe dințate menite să controleze cursorul pe un cablu și o mufă specială de racordare la unitatea centrală a calculatorului. Mișcările manetei se transmit calculatorului prin rezistențele înregistrate de două potențiometre care se găsesc în carcasă. Calculatorul citește valorile rezistențelor și le transformă în mișcări ale cursorului pe ecranul conectat la calculator.
                        
                     
            
               8473 30 00
            
            
               Clasificarea este stabilită în conformitate cu dispozițiile cuprinse în regulile generale 1 și 6 de interpretare a Nomenclaturii Combinate și cu textele codurilor NC 8473 și 8473 30 00.
               Articolul nu poate fi încadrat la capitolul 95 deoarece nu corespunde dispozițiilor din nota 3 din capitolul 95, dat fiind faptul că este folosit cu un calculator personal și nu poate fi încadrat la poziția 8471 întrucât nu corespunde dispozițiilor de la nota 5 B din capitolul de mai sus.
            
         
               
                           2.
                        
                        
                           Aparat electric de comandă denumit „maus pentru calculator” format dintr-o carcasă prevăzută cu două butoane, un cablu și o mufă de conectare. În interiorul carcasei se găsește un lagăr de contact din material plastic, doi cilindri care formează un unghi de 90o între ei, un disc stroboscopic, o sursă de lumină și o placă de circuit imprimat prevăzută cu diode și un circuit integrat.
                        
                     
            
               8473 30 00
            
            
               Clasificarea este stabilită în conformitate cu dispozițiile cuprinse în regulile generale 1 și 6 de interpretare a Nomenclaturii Combinate și cu textele codurilor NC 8473 și 8473 30 00.
               Articolul nu poate fi încadrat la capitolul 95 deoarece nu corespunde dispozițiilor din nota 3 din capitolul 95, dat fiind faptul că este folosit cu un calculator personal și nu poate fi încadrat la poziția 8471 întrucât nu corespunde dispozițiilor din nota 5 B din capitolul de mai sus.
            
         
               
                           3.
                        
                        
                           Placă de bază cu circuite integrate prevăzută cu baterii de rezervă, alcătuită din:
                           
                                       —
                                    
                                    
                                       un soclu cu două rânduri de contacte (pentru capsulă DIP, „Dual in-line package”) cu dimensiunile 18 × 36 mm și cu 28 pini de conectare;
                                    
                                 
                                       —
                                    
                                    
                                       maxim două baterii cu litiu fixate pe soclu;
                                    
                                 
                                       —
                                    
                                    
                                       un circuit de comandă „CMOS” sub forma unui circuit integrat montat pe soclu.
                                    
                                 Aceste plăci de bază sunt destinate să primească, fără vreun circuit suplimentar, memorii „CMOS” (memorii vii) și să le transforme în elemente de memorie nevolatile. Bateria cu litiu asigură, în cazul unei căderi a tensiunii externe, alimentarea modulului de memorie montat pe placă de bază. Circuitul de comandă are funcția de a identifica căderea de tensiune și de a comuta pe alimentarea cu baterie. Datele stocate în memorie sunt astfel protejate și păstrate pentru o perioadă de mai mulți ani.
                        
                     
            
               8506 19 10
            
            
               Clasificarea este stabilită în conformitate cu dispozițiile cuprinse în regulile generale 1, 3 (b) și 6 de interpretare a Nomenclaturii Combinate și cu textele codurilor NC 8506, 8506 19 și 8506 19 10.
               Bateria cu litiu asigură în cazul de față funcția principală care caracterizează ansamblul.
            
         
               
                           4.
                        
                        
                           Module cu diodă laser alcătuite dintr-o diodă laser, o diodă de monitorizare a puterii optice, un dispozitiv termoelectric de răcire și un senzor de temperatură montate într-o carcasă metalică prevăzută cu o mufă de conectare din fibră optică. Acest tip de modul se folosește la rețelele de linii telefonice și asigură conversia semnalelor electrice în semnale luminoase transmise prin cabluri cu fibre optice.
                        
                     
            
               8517 90 91
            
            
               Clasificarea este stabilită în conformitate cu dispozițiile cuprinse în regulile generale 1 și 6 de interpretare a Nomenclaturii Combinate, cu nota 2 litera (b) de la secțiunea XVI și cu textele codurilor NC 8517, 8517 90 și 8517 90 91.
            
         
               
                           5.
                        
                        
                           O placă de bază cu tuburi catodice alcătuită din două componente, din material plastic, interblocabile, unul dintre ele prezentând elemente de conectare metalice. Placa de bază se racordează la baza unui tub catodic, pentru a permite acestui tub să fie conectat ușor la circuitul electronic al receptorului de televiziune.
                        
                     
            
               8535 90 00
            
            
               Clasificarea este stabilită în conformitate cu dispozițiile cuprinse în regulile generale 1 și 6 de interpretare a Nomenclaturii Combinate, cu nota 2 litera (b) de la secțiunea XVI și cu textele codurilor NC 8535 și 8535 90 00.
               Aceste mărfuri nu reprezintă părți de tuburi catodice, ci sunt folosite mai ales pentru a conecta un astfel de tub la circuitele aparatului complet.
            
         
               
                           6.
                        
                        
                           Recipiente izoterme pentru păstrarea cuburilor de gheață. Aceste recipiente sunt realizate dintr-o structură cadru profilată și încorporează un container interior din tablă de oțel. Aceste recipiente au pereți dublați, spațiul dintre aceștia fiind umplut cu un strat de spumă din material plastic.
                        
                     
            
               9403 20 99
            
            
               Clasificarea este stabilită în conformitate cu dispozițiile cuprinse în regulile generale 1 și 6 de interpretare a Nomenclaturii Combinate și cu textele codurilor NC 9403, 9403 20 și 9403 20 99.
               Mărfurile respective nu sunt prevăzute cu un echipament de răcire și nu sunt concepute pentru a li se putea atașa un astfel de dispozitiv [a se vedea nota explicativă la Sistemul armonizat poziția 94.03, litera (h)].